ברנדן אייך

ברנדן אייך (באנגלית: Brendan Eich, נולד ב-4 ביולי 1961)<ref name="NYT_1997_09_09"></ref> הוא טכנולוג אמריקאי, היוצר של שפת התכנות JavaScript. הוא הקים את פרויקט מוזילה, <ref></ref> קרן מוזילה ותאגיד מוזילה, ושירת כמנהל טכנולוגיות ראשי של תאגיד מוזילה, ולזמן קצר, כמנכ"ל התאגיד.<ref></ref> הוא מנכ"ל חברת Brave המפתחת את דפדפן Brave.<ref name="cnet.com"></ref>

== ביוגרפיה ==
ברנדן אייך גדל בפיטסבורג; גייתרסבורג, מרילנד; ובפאלו אלטו,. למד בבית הספר התיכון אלווד פ. קוברלי וסיים את לימודיו ב-1979. אייך קיבל את התואר הראשון במתמטיקה ומדעי המחשב באוניברסיטת סנטה קלרה. הוא קיבל את התואר השני בשנת 1985 מאוניברסיטת אילינוי באורבנה-שמפיין.

אייך החל את הקריירה שלו בסיליקון גרפיקס, עבד במשך שבע שנים על מערכת הפעלה וקוד רשת.<ref name="aboutcom">.</ref> לאחר מכן עבד שלוש שנים במיקרו יוניטי הנדסת מערכות, בכתיבת קוד מיקרוקרנל וקוד DSP, ויצירת גרסה ראשונה של GCC עבור מעבד MIPS R4000.

== נטסקייפ ו-JavaScript ==
הוא החל לעבוד בחברת נטסקייפ תקשורת באפריל 1995. אייך הצטרף במקור בכוונה להכניס את שפת התכנות סכמה "לדפדפן",<ref name="Saternos2014"></ref> אך הממונים עליו בנטסקייפ התעקשו שהתחביר של השפה יהיה דומה לזה של ג'אווה. התוצאה הייתה שפה עם הרבה מהפונקציונליות של סכמה, שימוש באובייקט העצמי ותחביר של ג'אווה. הגרסה הראשונה הושלמה בעשרה ימים כדי להתאים ללוח הזמנים של דפדפן Navigator 2.0 Beta,<ref name="Severance"></ref>, והיא נקראה Mocha, אך השם שונה ל-LiveScript בספטמבר 1995 ובהמשך ל-JavaScript בדצמבר 1995.<ref name="quirks"></ref> אייך המשיך לפקח על פיתוח SpiderMonkey, היישום הספציפי של JavaScript בדפדפן Navigator.<ref name="BE201106"></ref>

== מוזילה ==
בתחילת 1998 הקים אייך את פרויקט מוזילה יחד עם ג'יימי זווינסקי ואחרים, ויצר את אתר mozilla.org, שנועד לנהל תרומות קוד פתוח לקוד המקור של נטסקייפ. הוא שימש כאדריכל הראשי של מוזילה.<ref name="Seibel2009"></ref> AOL קנתה את נטסקייפ בשנת 1999. לאחר ש-AOL סגרה את מחלקת הדפדפן נטסקייפ ביולי 2003, אייך עזר לנתק את קרן מוזילה.<ref name="mozilla-press-2005-08-03"></ref>

באוגוסט 2005, לאחר שכיהן כטכנולוג ראשי וכחבר מועצת המנהלים של קרן מוזילה, אייך הפך למנהל טכנולוגיות ראשי של תאגיד מוזילה שהוקם, והיה אמור להיות זרוע הרווחים של קרן מוזילה. אייך המשיך להיות אחראי על מודול SpiderMonkey של מוזילה, מנוע ה-JavaScript שלה, עד שהעביר את האחריות עליו בשנת 2011.

ב־24 במרץ 2014 קודם אייך לתפקיד מנכ"ל חברת מוזילה. <ref></ref> גארי קובאץ', ג'ון לילי ואלן סימינוף התפטרו ממועצת המנהלים של מוזילה לפני המינוי,<ref name="wsj"></ref> כמה הביעו בעילום שם חוסר שביעות רצון מהאסטרטגיה של אייך ורצון במנכ"ל עם ניסיון בתעשיית המובייל. <ref>"On mobile devices, however, Firefox ranks 13th, with less than 0.1% share, according to Net Applications" Note Net Applications rated Firefox on mobile at [https://web.archive.org/web/20131112112801/http://marketshare.hitslink.com/browser-market-share.aspx?qprid=0&qpcustomd=1 0.01% in Nov 2013] and [https://web.archive.org/web/20140715042405/http://marketshare.hitslink.com/browser-market-share.aspx?qprid=0&qpcustomd=1 0.68% in Jul 2014]</ref> <ref></ref>

== מחלוקת על הצעה 8 ==
בשנת 2012 דווח כי אייך תרם תרומה של 1,000 דולר להצעה 8, שקראה לאסור על נישואים חד מיניים בקליפורניה.<ref name="pinknews">https://www.pinknews.co.uk/2012/04/04/javascript-inventor-gave-1000-to-support-californias-gay-marriage-ban/</ref> בתגובה, כמה מעובדי קרן מוזילה (ארגון נפרד מתאגיד מוזילה) צייצו קריאות להתפטרותו.<ref></ref> <ref></ref> אייך עמד מאחורי החלטתו לממן את הקמפיין, אך כתב בבלוג שלו שהוא מצטער על "גרימת כאב" והתחייב לקדם שוויון במוזילה. <ref></ref> חלק מהפעילים יצרו קמפיין מקוון נגד אייך, כאשר אתר ההיכרויות המקוון OkCupid מציג באופן אוטומטי הודעה למשתמשים בפיירפוקס עם מידע על התרומה של אייך, והציע למשתמשים לעבור לדפדפן אחר (אם כי ניתן קישור להמשיך עם פיירפוקס).<ref name="latimes-donation"></ref> <ref></ref> <ref></ref> אחרים בתאגיד מוזילה דיברו בבלוגים שלהם לטובתו. <ref></ref> <ref></ref> חברי הדירקטוריון רצו שהוא יישאר בחברה בתפקיד אחר.<ref name=":0"></ref> ב־3 באפריל 2014 התפטר אייך מתפקיד המנכ"ל ועזב את מוזילה; בבלוג האישי שלו הוא פרסם, "בנסיבות הנוכחיות, אני לא יכול להיות מנהיג אפקטיבי".<ref name="Kim1"></ref><ref name="eichblog"></ref> ההתפטרות הגיעה לכותרות ברמה בינלאומית, ונחשבה תוצאה מהתנגדותו של אייך לנישואים חד מיניים.<ref name="standard">https://www.standard.co.uk/news/techandgadgets/mozilla-boss-brendan-eich-quits-in-row-over-his-opposition-to-gay-marriage-9237701.html</ref><ref name="bbc">https://www.bbc.co.uk/news/technology-26868536</ref><ref name="reuters">https://www.reuters.com/article/us-mozilla-ceo-resignation/mozilla-ceo-resigns-opposition-to-gay-marriage-drew-fire-idUSBREA321Y320140403</ref>

בעוד שדיווחים בכלי התקשורת מצמידים את התפטרותו של אייך ישירות למחלוקות סביב תרומתו לתומכים בהצעה 8, <ref></ref> אחרים שעבדו באותה תקופה בחברת מוזילה אמרו שיש גורמים נוספים לעזיבתו של אייך.<ref name="CNETEichResign"></ref> לדבריהם, אייך התמודד עם ספקות ביחס למנהיגותו וליכולתו הניהולית של חברי הדירקטוריון בתהליך בחירת המנכ"ל. חלקם אומרים שהוא מתאים יותר לתפקיד מדעי בארגון. עוד הם טענו כי איך לא הצליח להפיג את המחלוקת סביב התרומה כשזו עלתה על פני השטח, מה שהצית עוד יותר את המצב.

== Brave ==
אייך הוא מנכ"ל חברת Brave Software, חברת תוכנה המפתחת את דפדפן Brave. החברה גייסה מימון מוקדם של 2.5 מיליון דולר ממשקיעים פרטיים. ב-20 בינואר 2016, פרסמה החברה גרסת מפתחים של הדפדפן, אשר חוסם מודעות ועוקבים, וכולל מערכת מיקרו-תשלומים המציעה לגולשים אפשרות לשלם לאתרים כדי לא להציג פרסומות.

ב-Brave Software, אייך יצר את BAT, מטבע מבוזר המיועד לשימוש בדפדפן ברייב. BAT הושק בהנפקת מטבע ציבורית ב-31 במאי 2017 וגייס כך 35 מיליון דולר. <ref>https://techcrunch.com/2017/06/01/brave-ico-35-million-30-seconds-brendan-eich/</ref>

== קישורים חיצוניים ==

* 

== הערות שוליים ==

קטגוריה:מתכנתים אמריקאים
קטגוריה:פיטסבורג: אישים
קטגוריה:בוגרי אוניברסיטת סנטה קלרה
קטגוריה:בוגרי אוניברסיטת אילינוי באורבנה-שמפיין
קטגוריה:אמריקאים שנולדו ב-1961